Robert Brown
Store norske leksikon,Biologi,Vitenskapsgrener i biologien,Biologer,Botanikere
Robert Brown var en britisk (skotsk) botaniker og plantegeograf. Han beskrev et stort antall arter av planter, og han oppdaget de brownske bevegelser, som fikk navn etter ham.
I årene fra 1801 deltok han i kaptein Matthew Flinders' vitenskapelige ekspedisjon til Australia, og kom 1805 tilbake til England med materiale fra 4000 plantearter. Det meste av dette var ukjent, men ble da bearbeidet og beskrevet. Brown bearbeidet og beskrev dessuten plantesamlinger fra mange andre land og hans signatur, R. Br., er knyttet til opphavet til en stor mengde latinske navn på planter.I lang tid var han knyttet til Linnean Society of London, først som bibliotekar, siden som president for selskapet. Brown arbeidet også som plantefysiolog, og han var den første som påviste cellekjernen. Les mer i Store norske leksikon botanikk brownske bevegelser planter